Un danevell hir eo, kinniget he-unan e stumm ul levr. Choant em boa  da zizoloiñ un nebeut skrivagnerien alaman peogwir nanavezan ket kalz anezho.  Un istor karantez eo o kinnig ur choublad kemmesket en ur mod, peogwir eo juzev ar plach hag alaman ar paotr. Emaint o chom o-daou e New-York. Daoust ma tremenfe an traoù tro ar bloaz 2000 e pouez an amzer-dremenet war o divskoazioù, ha daoust dar garantez kreñv a liamm anezho ez eus re a hed etre o bedoù evit ma chellfent sevel un dazont asambles.  Plijet on bet gant diabarzh an danevell dre ma pled gant sujedoù  dedennus : betek peseurt poent e cheller chom ar pezh a oamp, pa vevomp gant unan all ? Daoust hag-eñ eo ret lemel un tamm eus hor personelezh evit saveteiñ ar garantez ? Gwelet a reer mat ivez pegen taget e cheller bezañ gant mousfent ar re all, hag ar wirionez a chell en em guzhat e-barzh daoust dar volontez diskouezet gant an tudennoù da virout ar peoch etrezo.  Souezhet on bet gant ar fin avat : evit tostaat muioch eus ar plach a gar e choulenn ar paotr gant e vignon surjian trodochañ  anezhañ. Graet e vez e bro-Alamagn, ha pa zistro da New-York ne verz ket ar plach, a oa o vevañ ganti abaoe meur a viz dija, an diforch. Pezh a lak un termen do istor karantez ha dan danevell.  Meo dedennus an temoù e kav din eo chwitet ar fin ; se zo reiñ re a bouez dur perzh korfel (pa ne glot trodochañ an haroz gant lid relijiel ebet, ar pezh a lavar ar surjian dezhañ dur mare bennak). Daoust hag-eñ lakaat dilhad ur beleg a ra ur beleg achanoch ? e mod ebet, ha ne welan ket perak e chom  gennet ar paotr war ar munud-se, a-benn ar fin. Dipitet on un tamm peogwir e kav din e oa muioch da dennañ eus ar sujed. Met marteze ivez eo graet kement-se a-ratozh, evit diskouez e vije chomet estren da vat ar paotr er familh juzev, nhellent en em gompren nemet war diavaezioù ?… Fin, un dra zo sur, neo ket gwall gozh ar brezel choazh ha neo ket anat sammañ an Istor war e gein, hag evit se eo talvoudus ar skrid-mañ. Lennet vez buan hag aes.